Кой е длъжен да плаща такса за притежаване на куче?

**Съгласно чл.116 от ЗМДТ за притежаване на куче собственикът заплаща годишна такса в общината, на чиято територия е постоянният му адрес/седалище.**

**В какъв срок се подава декларацията?**

Собственикът подава декларация в 3-месечен срок от датата на придобиване на кучето.

**Къде се подава декларацията?**

В общината, на чиято територия е постоянния адрес/седалище на собственика.

**Какъв е размерът на таксата?**

На основание чл. 45 от Наредба за определянето и администрирането на местните такси и цени на услуги на територията на Община Гурково - собственици с постоянен адрес/седалище община Гурково заплаща годишна такса в размер на 3,00 лева.

**Преференции: Освобождаване от такса, както следва:**

Освободени от такса съгласно чл. 175, ал. 2 от Закона за ветеринарномедицинската дейност са: кастрирани кучета; кучета на лица с увреждания; служебни кучета в организациите на бюджетна издръжка; кучета, използвани за опитни цели; кучета, използвани от Българския червен кръст; кучета, които придружават или охраняват селскостопански животни, които се отглеждат в регистриран животновъден обект, кучета с поставен микрочип – за първата година от регистрацията.

Административната регистрация на всяко куче в общината е задължителна, в т.ч. и на тези, които са освободени от заплащане на такса.

**В какъв срок се заплаща таксата за притежаване на куче?**

- таксата се заплаща ежегодно до 31 март на съответната година или в едномесечен срок от датата на придобиване на кучето, когато то е придобито след 31 март;

- за кучета, придобити през текущата година, таксата се дължи в размер 1/12 от годишния размер за всеки месец до края на годината, включително за месеца на придобиването;

- приходите се използват за мероприятия, свързани с намаляване броя на безстопанствените кучета

**Къде се заплаща таксата?**

„Местни данъци и такси”, ет.1, ст.1А в Общинска администрация – град Гурково или по сметка на Община Гурково:

ЦКБ АД Клон Стара Загора, Офис –Гурково

IBAN BG 88 CECB 9790 8463 9680 00

КОД ЗА ВИД ПЛАЩАНЕ 448013 такса за притежаване на куче